હવે ગુજરાતી ફિલ્મનો દર્શકો સ્વિકારતા થયા છે : કિંજલ રાજપ્રિયા | નવગુજરાત સમય
13-07-2019 07:22 PM
1 / 1 આઠ આઠ ગુજરાતી ફિલ્મ કામ કરી ચૂકેલી કિંજલને મળ્યુ નવુ પ્લેટફોર્મ ...
જાણીતા જ્વેલર્સે ફિલ્મ અભિનેત્રી કિંજલ રાજપ્રિયાને ગુજરાતની રિજનલ બ્રાન્ડ એમ્બેસેડર બનાવી
ગુજરાતી ફિલ્મ કલાકાર કિંજલ રાજપ્રિયાએ આજે જણાવ્યુ હતુ કે, ગુજરાતી ફિલ્મો પર ઘણાં જ અખતરા થઇ રહ્યા છે. દર્શકોને શું ગમે છે? તે બાબતે કેટલાક એક્સપરિમેન્ટ હજી થઇ રહ્યા છે. જો કે, ગુજરાતી ફિલ્મોને છેલ્લા કેટલાક સમયથી દર્શકો સ્વિકારતા થયા છે.
જાણીતા જ્વેલર્સના ગુજરાતના રિજનલ બ્રાન્ડ એમ્બેસેડર તરીકે પસંદ કરાયેલી અભિનેત્રી કિંજલ રાજપ્રિયાએ વડોદરામાં પત્રકારોની સાથે વાતચીત કરતાં જણાવ્યુ હતુ કે, ગુજરાતી ફિલ્મ કરનારા અભિનેતાઓ અને અભિનેત્રીઓ થી લઇને તમામ કલાકારોને હવે માન-સન્માન મળી રહ્યુ છે. તેઓને આવકાર મળી રહ્યો છે. તે ખરેખર આનંદની બાબત છે.
આઠ ગુજરાતી અને બે હિન્દી ફિલ્મોમાં અભિનય આપી ચૂકેલ કિંજલે જણાવ્યુ હતુ આગામી દિવાળી સુધી તેની વધુ એક ફિલ્મ આવી રહી છે. આ ઉપરાંત આગામી સિઝનમાં તે જ્વેલર્સના અભિયાનમાં પણ અભિનય આપતી જોવા મળશે. આ જ્વેલર્સના બ્રાન્ડ એમ્બેસેડર તરીકે અમિતાભ બચ્ચન, જયા બચ્ચન, કેટરિના કૈફ અને શ્વેતા બચ્ચન નંદા આંતરરાષ્ટ્રીય સ્તરે બ્રાન્ડ એમ્બેસેડર છે. જ્યારે દક્ષિણ ભારતનાં રાજ્યોમાં પ્રભુ (તમિલનાડુ), નાગાર્જુન (આંધ્રપ્રદેશ અને તેલંગાણા), શિવરાજ કુમાર (કર્ણાટક) અને મંજુ વોરિયર (કેરળ) પણ તેમનાં રાજ્યોમાં બ્રાન્ડ અભિયાનો સાથે સંકળાયેલા રહેશે.